F. Ayt Ferrux di tbadut-is id-yules mass Ǧellawi tenna-d:«amɛẓber, neɣ amɛeẓer d ambeddel n wawal n tmedyazt tusridt neɣ yettwacnan, ger urgaz d tmeṭṭut, neɣ tamɣert d teslit-is, ger snat tlawin, neɣ ger sin imedyazen, ger snat tjemmuyaɛ am (imawlan n yisli d uxxam n teslit)...tikwal amɛeẓber yettuɣal d amceččew n tidet ger sin yemdanen ur nettemesfham ara»25 Ṣṣenf-agi n tmedyazt yebna ɣef uɛayer d tesqellabut id-yettilin ger imedyazen, wa ad yettɛayar wa win yesɛan iles, yeqfez deg wawal d win ara d yufraren, ɣer-s d-yeqqim wawal n tagara, Mhenna Meḥfufi yenna-d «amɛeẓber yesɛa lmeɛna n «ukeccer neɣ leḥcer»idyessebgan umdan mgal wayeḍ»26.